EN NY BOG DER KAN FÅ DIT BARN TIL AT FALDE I SØVN

TRAKTOREN DER SÅ
GERNE VILLE SOVE

CARL-JOHAN FORSSÉN EHRLIN

ILLUSTRERET AF SYDNEY HANSON
PÅ DANSK VED LILIAN KINGO

ALVILDA

Traktoren der så gerne ville sove er en del af en serie på tre bøger.
Læs også:
Kaninen der så gerne ville sove
Elefanten der så gerne ville sove
Findes desuden som e-bøger og lydbøger.

Traktoren der så gerne ville sove
er oversat fra svensk af Lilian Kingo efter
Traktorn som så gärna ville somna
Originally published in Sweden by Ehrlin Publishing AB
Copyright © Carl-Johan Forssén Ehrlin 2017
Illustrations by Sydney Hanson
Published by arrangement with Salomonsson Agency, Stockholm

Dansk udgave: © 2017 Forlaget Alvilda, København
Redaktion: Julie Bloch Korsemann

ISBN 9788771657111
1. e-bogsudgave 2017
ePub produceret af PHi Business Solutions Ltd

www.alvilda.dk

Ansvarsfraskrivelse: Bogen er helt ufarlig at bruge.
Forfatter og forlag tager dog intet ansvar for dens virkning.

Tak til alle dem, der stillede op som testpiloter, og andre, der har bidraget til at gøre bogen så søvndyssende som muligt.

INDHOLD

INSTRUKTION TIL LÆSEREN

FORSLAG OG GODE RÅD FRA FORFATTEREN

OM FORFATTEREN OG BOGEN

EGNE NOTER

INSTRUKTION TIL LÆSEREN

Advarsel! Læs aldrig denne bog højt i nærheden af en person, der sidder bag rattet i en bil eller et andet køretøj!

Denne bog er skrevet med et klart søvndyssende formål, og den har derfor til tider en lidt anderledes sprogbrug. Det er for at hjælpe barnet til at slappe af og gøre ham eller hende parat til at falde godt i søvn om aftenen. Nogle gange har barnet behov for at høre bogen et par gange, inden han eller hun føler sig helt tryg ved historien og falder rigtigt i søvn.

For at få de bedste resultater bør du selv læse bogen igennem først, så du får en fornemmelse af, hvordan teksten er, og så du kan leve dig mere frit ind i historien, mens du læser højt for barnet. Jeg anbefaler også, at du læser de forslag og gode råd igennem, der står i slutningen af bogen. Traktoren der så gerne ville sove udkommer også som lydbog, hvis du eller dit barn foretrækker det.

Nogle steder i historien anbefales det, at du tilpasser dit tonefald eller gaber. Prøv dig frem og se, hvad der virker bedst for dit barn.

• Når teksten er markeret med fed, må du gerne betone disse ord.

• Skrå tekst betyder, at du gerne må læse på en roligere måde.

• Når der står [navn], må du gerne sige barnets navn.

• Når der står [gab], kan du med fordel gabe.

Held og lykke med bogen, og sov godt.

Carl-Johan Forssén Ehrlin

Der findes en rød traktor, som hedder Alex, og han er lige så gammel som dig. Traktoren Alex bor på en bondegård og kan godt lide at finde på ting og sager og have det sjovt, både alene og sammen med sine venner. I denne historie tager du med Traktoren Alex rundt og møder nogle af hans søde venner.

huske at falde i søvnog